GiliGold/VAD_KnessetCorpus huggingface dataset:
שגית אפיק:  התוספת של מניעת אלימות, עבריינות ופשיעה זה חד משמעי נושאים חדשים שיילקחו מסמכויות ועדת חוקה ויהפכו להיות - בין בהצעות חוק, בין בחקיקה ובין בדיונים כלליים - כחלק מהוועדה הזאת
שגית אפיק:  שוטרים ומשמר לאומי, תנאי מעצר ומאסר אלה נושאים שנגררים מתוך הנושאים האחרים שיש לוועדה לביטחון לאומי
שגית אפיק:  יש עדיין חוקים שאפשר לשייך אותם גם לוועדה הזאת וגם לוועדה אחרת
שגית אפיק:  בזמן אמת נצטרך לקבל את החלטות שישמשו אותנו אחר כך כתקדים להמשך, כי בכל זאת יש כאן ועדה קבועה חדשה שצריך לקבוע את הסמכויות שלה בצורה מסודרת
דן מרזוק: הוועדות שמנויות בסעיף 100 הן ועדת הכנסת, ועדת הכלכלה, ועדת החוץ והביטחון, ועדת הפנים
דן מרזוק:  יש לנו גם ועדות ל
דן מרזוק:  אבל אין לנו ועדת ביטחון פנים
דן מרזוק:  אולי כדאי להתאים את זה ליתר הוועדות בתקנון, לבחור שם שעולה בקנה אחד עם יתר הוועדות
שגית אפיק: אפשר לקבוע שזאת תהיה הוועדה לביטחון לאומי
ארבל אסטרחן: הנושא השני הוא הקמת ועדה קבועה חדשה בהוראת שעה לכנסת העשרים וחמש
ארבל אסטרחן:  מוצע שבתקופת כהונתה של הכנסת העשרים וחמש המילים "עבודות ציבוריות" יימחקו מוועדת הכלכלה ותתווסף ועדה חדשה שתיקרא "הוועדה למיזמים ציבוריים" שהסמכויות שלה יהיו עבודות ציבוריות
שגית אפיק:  לא מדובר בוועדת רפורמות
ארבל אסטרחן: היה בהתחלה איזה שהוא דיבור לעשות איזו שהיא ועדה אקלקטית כזאת שיעבירו אליה חקיקה תוך עקיפה של הוועדות הקבועות שמתאימות לדון בחקיקה הזאת - בדרך כלל כספים וכלכלה
ארבל אסטרחן:  כרגע זאת הוועדה שהתבקשה, והעמדה שלנו בעניין הזה ידועה לחברי הכנסת
שגית אפיק:  כמו שבכנסת ה-24 ובכנסות הקודמות, לאחר שנכווינו פעם אחת מוועדת רפורמות שלמעשה שימשה כסל כללי להצעות חוק אקלקטיות והעדר סמכויות, עמדנו על כך שתוקם ועדה שיוגדרו לה סמכויות ותהיה לה כותרת, מדובר כאן בוועדה שהמטרה שלה היא לקדם פרויקטים ציבוריים בעבודות ציבוריות רחבות היקף
ארבל אסטרחן: לא עם חשיבות לאומית
שגית אפיק: אני מבינה שיש הסכמה בין יושבי הראש של הוועדה הזאת וועדת הפנים על כך שהוועדה הזאת גם כן תעסוק בנושאים של תשתיות
שגית אפיק:  הוועדה הזאת תעסוק בפרויקטים יותר ייחודיים, היא לא תקבל הצעות חוק שלא קשורות לנושאים האלה
שגית אפיק:  המטרה שלה תהיה פרויקטים גדולים, עבודות ציבוריות שהמדינה רואה בהן חשיבות גדולה מבחינת ההליך המהיר וההיקף שלהן
ארבל אסטרחן:  הנושא הבא זה העברת סמכויות לוועדת הפנים
צביקה פוגל: ועדת המיזמים היא ועדה שמייצרת את היוזמות?
שגית אפיק: לא
שגית אפיק:  היא תוכל ליזום דיונים ביחס לעבודות ציבוריות וגם לחוקק, ככל שיועברו אליה הצעות חוק
צביקה פוגל: שנוגעות למיזמים ציבוריים?
שגית אפיק: כן
שגית אפיק:  כמו שאמרנו, אנחנו לא מעוניינים שזאת תהיה ועדת סל שכל הצעת חוק כלשהי תוכל לעבור אליה וכך ייעקפו סמכויות הוועדות הקבועות האחרות, כמו ועדת הכלכלה, ועדת הפנים, ועדת הכספים
ארבל אסטרחן: 	הנושא השלישי זה הנושא של העברת סמכויות לוועדת הפנים
ארבל אסטרחן:  מוצע שמהסמכויות של ועדת הכלכלה תימחק המילה "שיכון"
ארבל אסטרחן:  בפסקה (5), במקום "איכות הסביבה" יבוא "הגנת הסביבה" ויתווספו המילים "בינוי ושיכון", ובכלל זה התחדשות עירונית, מכר דירות, רשות מקרקעי ישראל
ארבל אסטרחן:  בנוסף, מוצע להעביר מוועדת הכלכלה לוועדת הפנים את המילה "מיחזור" אחרי הגנת הסביבה
ארבל אסטרחן:  הבנתי שעוד לא סגור אם זאת תהיה הוראת קבע או הוראת שעה, זה דבר שצריך יהיה להבהיר לפני שיצביעו כאן
ארבל אסטרחן:  דבר נוסף שמוצע להוסיף לוועדת הפנים, כשאני לא יודעת אם זה זמני או קבוע, זה את הנושא של מקרקעין ושכירות שהיום מצויים בסמכות ועדת חוקה, חוק ומשפט ואת הנושא של היערכות לרעידות אדמה ותשתיות בעלות חשיבות לאומית מיוחדת ובכלל זה המטרו
שגית אפיק: יש פה אמנם העברה של סמכויות שונות מוועדת הכלכלה, אבל ככל שידובר במיחזור ובמכר דירות בהיבטים הצרכניים שלהם זה עדיין יהיה בוועדת הכלכלה
ארבל אסטרחן: זה הסיכום?
שגית אפיק: זה עניין של מהות, אבל לא צריך לכתוב את זה
שגית אפיק:  זאת הסיבה שבעיני נכון יותר לעשות תיקונים ראשונים כהוראת שעה כדי לאפשר לכנסת לעשות איזו שהיא בחינה מסוימת
שגית אפיק:  אני מבינה שיש פה הסכמות פוליטיות שונות כך שאתה לא מצביע על זה ממילא
אופיר כץ: למה לא לכתוב את ההפרדה הזאת של הצרכנות?
שגית אפיק: כי קשה לרדת לרזולוציות כאלו
שגית אפיק:  אם אתה מסתכל על הניסוחים שבסעיף 100, אתה רואה שבמילה אחת מבטאים נושא שלם, גדול
שגית אפיק:  אם אתם מקבלים את העמדה הזאת, ועדת הכנסת כשתדון במיקום של הצעות חוק תדע שהנושאים הצרכניים צריכים להישאר בוועדת הכלכלה
אופיר כץ: אני מסכים שכל ההיבטים הצרכניים צריכים להישאר בכלכלה, אבל אולי כדאי לכתוב את זה
שגית אפיק: נקריא את זה לפרוטוקול
שגית אפיק:  יש דברים אחרים, כמו למשל היערכות לרעידות אדמה, שגם אם הם לא הופיעו כסמכות של ועדת הפנים ועדת הפנים דנה בזה
ארבל אסטרחן: זה דבר חריג להזיז סמכויות
ארבל אסטרחן:  זה לא דבר שנעשה הרבה שנים, למעט הפיצול בכנסת הקודמת של ביטחון פנים ובריאות
ארבל אסטרחן:  אלה דברים שצריך לעשות בזהירות
שגית אפיק: בכנסת הקודמת נעשו מספר תיקוני תקנון
שגית אפיק:  יכול להיות שהפתרון הוא לעשות עבודה על סעיף 100, לחלק את הסמכויות מחדש כך שהסמכויות יהיו קבועות לקראת הסכמים קואליציוניים של כנסת חדשה
אופיר כץ: תציעו
שגית אפיק: אנחנו רוצים שתטיל עלינו את המלאכה
אופיר כץ: אני מטיל עליכם
ארבל אסטרחן: בכנסת ה-18, כשיריב לוין היה יו"ר ועדת הכנסת, הסעיף היחיד שלא נכתב מחדש, נוסח ונבדק היה סעיף 100, סעיף סמכויות הוועדות, כי לא הצליחו להגיע להסכמות על הסעיף הזה
ארבל אסטרחן:  הסעיף הזה נשאר בנוסחים ארכאיים לא תמיד ברורים ומתאימים
ארבל אסטרחן:       	הנושא האחרון זה ההסכמות שנעשו בנושא של שירותי הדת היהודיים
ארבל אסטרחן:  בהסכמים הקואליציוניים עם יהדות התורה ועם הציונות הדתית הגיעו לאיזו שהיא הסכמה שייעשו תיקוני חקיקה מתאימים בחוקים הרלוונטיים בשביל שאם תגיע חקיקת משנה היא תגיע לוועדה המתאימה
ארבל אסטרחן:  ייאמר כאן במפורש שאם יהיו דיונים יזומים, הצעות לסדר, זה יוכל ללכת לפי הסיכום ללא תיקון תקנון
ארבל אסטרחן:  היום כתוב שוועדת הפנים עוסקת בארגון הדתות של יהודים ולא יהודים
ארבל אסטרחן:  כזכור, בכנסת הקודמת הנושא של יהודים הוצא מוועדת הפנים ועבר לוועדת התשתיות בראשות חברת הכנסת מלינובסקי
ארבל אסטרחן:  עכשיו זה חוזר לוועדת הפנים
ארבל אסטרחן:  דבר נוסף שמוצע עכשיו זה שהנושא של שירותי הדת היהודיים יעבור לוועדת חוקה, חוק ומשפט, למעט עניינים של פיקוח על מועצות דתיות, חוק חג המצות (איסורי חמץ), קבורה, עירובין ומקוואות
ארבל אסטרחן:  אנחנו חשבנו שהפירוט הזה, בוודאי הפניה לחוק מסוים, לא מתאים בכלל לתקנון וניתן לעשות את ההסכמות עם האמירה כאן ועם תיקוני החקיקה הרלוונטיים
ארבל אסטרחן:  מחר נביא נוסח להצבעה
שגית אפיק:     עד אז תסגרו ביניכם את העניינים
ארבל אסטרחן: בנושא השלישי של העברה לוועדת הפנים צריך לסגור - -
שגית אפיק: בין פנים לכלכלה
אופיר כץ: אנחנו נמשיך מחר ב-09:00
אופיר כץ:  תודה רבה לכולם, הישיבה נעולה
אופיר כץ: בוקר טוב, אני מתכבד לפתוח את ישיבת ועדת הכנסת הבוקר, יום שני, ט"ז בטבת, 9 בינואר 2023
אופיר כץ:  לפני שניגש לסעיפים אני רוצה להודיע על חברי הכנסת מטעם הליכוד שימונו לחברים קבועים בוועדת הכנסת, ואני אודיע על כך היום במליאה
אופיר כץ:  החברים זה משה סעדה, חנוך מלביצקי ובועז ביסמוט
זאב אלקין: אז אפשר לספור אותם לקוורום כבר עכשיו?
אופיר כץ: כן
אופיר כץ:  ואטורי – לא, הוא לא יהיה בוועדת הכנסת
אחמד טיבי: האמת, שאי-אפשר לספור אותם, אבל אני אחליק לך
אופיר כץ: אז זו הייתה הודעה
אופיר כץ:  חשבתי שהיא נקראת הצבעה, אבל זו הייתה הודעה
אופיר כץ:  בסדר גמור
אחמד טיבי: צריך הודעה במליאה
אופיר כץ: אני אודיע על כך היום במליאה
אופיר כץ:  הנושא הראשון בסדר-היום זה בקשת הממשלה להקדמת הדיון בהצעת חוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשפ"ג–2023, לפני הקריאה הראשונה
אופיר כץ:  מי מציג את הבקשה? אהוד לנדאו, ייעוץ וחקיקה, משרד המשפטים, בבקשה
אהוד לנדאו: אנחנו מבקשים לקדם תיקון חקיקה, להאריך את תוקפן של תקנות שעת חירום (יהודה והשומרון – שיפוט בעבירות ועזרה משפטית)
אהוד לנדאו:  זו הוראת שעה, כשבעצם הכנסת מאריכה תקנות שעת חירום מאז 67' פעם בכמה שנים
אהוד לנדאו:  התיקון האחרון היה לפני חמש שנים
אהוד לנדאו:  ואנחנו מבקשים להאריך כרגע את התקנות לחמש שנים נוספות
אהוד לנדאו:  התקנות פוקעות באמצע פברואר, ובשל רצון לייצר יציבות משפטית באזור אנחנו מקדם את תיקון החקיקה הזה, לא להגיע לרגע האחרון עם החוק, ומבקשים לקדם את זה בהקדם
אופיר כץ: לפני שנעבור להצבעה, אנחנו מאפשרים פעם אחרונה, מבחינתי ראשונה ואחרונה, שאתם מבקשים פטור ומבצעים את זה דרך הזום
אופיר כץ:  להבא אם אתם רוצים פטור תגיעו לפה
אחמד טיבי: אי-אפשר לעשות סיפוח דרך זום
יצחק פינדרוס: אחמד, אנחנו מנסים
זאב אלקין: חבר הכנסת טיבי, איך אתה בטוח שאי-אפשר? ניסית?
יצחק פינדרוס: בדיוק, אנחנו מנסים
אחמד טיבי: הינה, זה קורה מול העיניים
קריאה: אנחנו עושים את זה גם בשטח
זאב אלקין: אפשר רק להעיר?
אופיר כץ: כן, בבקשה, מי שרוצה להתייחס, רק שיירשם
אחמד טיבי: משפט אחד - - -
אופיר כץ: תנמק יותר בהרחבה למה אתה בעד, למה משפט אחד?
אחמד טיבי: האמת היא שאני גאה שאני שייך לסיעה שהייתה נגד אז, וגם עכשיו היא נגד
אחמד טיבי:  כל אלה שנמצאים בצד הזה היו נגד ועכשיו הם בעד
אחמד טיבי:  להיסטוריה
אברהם עבאס: חוץ ממך
אחמד טיבי: חוץ ממני, חוץ מחד"ש-תע"ל
אופיר כץ: ההבדל הוא שעכשיו אנחנו יכולים להעביר את זה בלי טובות של אף אחד
אחמד טיבי: זה לא נחשב היסטורית
אופיר כץ: זאב אלקין, בבקשה
זאב אלקין: האמת היא שאני גאה להיות בסיעה שהייתה בעד אז ובעד גם עכשיו
אחמד טיבי: ידעתי שתענה - - - אמרתי "הצד הזה"
זאב אלקין: ואנחנו נתמוך באופן חריג בבקשת הפטור של הממשלה, כי באמת האישור הזה הוא דחוף
זאב אלקין:  כמובן, לא לראות בזה תקדים
זאב אלקין:  ונתמוך גם בחוק בהמשך הקידום שלו
זאב אלקין:  אני מאוד מצטער שלא אישרנו אותו
זאב אלקין:  אני רוצה להזכיר שהצענו כבר
זאב אלקין:  מי שחשב שבגלל זה נפלה הממשלה – לא בגלל זה היא נפלה, אבל תקעתם את זה אז
זאב אלקין:  כבר כשהכנסת יצאה לבחירות הצענו לאשר את זה בתהליך של סיום החקיקה
זאב אלקין:  וחבל שלא עשינו, זה כבר היה יכול להיות לא על שולחנה של הכנסת והיה יכול להיות בפועל
זאב אלקין:       אבל אני רוצה רק להזכיר, ואני אומר את זה כאן, למרות שכמובן זה יהיה רלוונטי בדיון עצמו: בזמנו הליכוד נימק, אחד מהתירוצים לסירוב לתמוך בהצעת החוק הזאת היה שכשתגיעו לשלטון אז אתם תעשו את הוראת השעה הזאת יותר ארוכה – לא לחמש שנים אלא לעשר שנים
זאב אלקין:  אז הינה, הגעתם לשלטון, זאת ההזדמנות, כדי לא להטריח את הכנסת כל חמש שנים, לעשות את זה לעשר שנים
זאב אלקין:  ההזדמנות היא בידכם, רק רציתי להזכיר את ההבטחה שהייתה
יצחק פינדרוס: זאב, גם אתה אל תתחייב שזה חד-פעמי וחריג, כי יכול להיות שזה לא יהיה חריג
זאב אלקין: יכול להיות שיהיו עוד חריגים, בסדר
זאב אלקין:  אני אמרתי אין ספור פעמים, הייתה לנו ביקורת על ההתנהלות של האופוזיציה בכנסת הקודמת, שהתנגדה לדברים שהיא האמינה בהם והם היו טובים לציבור, ושאנחנו לא ננהג כך
זאב אלקין:  אמרתי את זה בראיונות מאז הבחירות, והוכחנו את זה בכל מיני הזדמנויות שהיו, ונוכיח את זה בהמשך
זאב אלקין:  יהיו דברים שניאבק בכם בחורמה, ויהיו דברים שנתמוך, כי הם נכונים לעם ישראל ולמדינת ישראל
יצחק פינדרוס: אני מחזק את ידיך בעניין
אופיר כץ: עוד מישהו?      אם כך, נעבור להצבעה
אופיר כץ:  מי בעד מתן הפטור?
- דדון: רגע, לימור וצביקה לא יכולים להצביע
- דדון:  שמונה בעד
אופיר כץ: מי נגד? אחד
אופיר כץ:  מי נמנע?
אופיר כץ: אם כך, ההצעה עברה, אושר מתן הפטור
אחמד טיבי: אגב, אנחנו שניים נגד
אופיר כץ: אה, לא ראיתי
אופיר כץ:  מי עוד?
אחמד טיבי: הוא ח"כ חדש - - -
אופיר כץ: לא, לא ראיתי אותו
אופיר כץ:  סליחה
אופיר כץ:  שניים נגד
זאב אלקין: אפשר לספור לקוורום גם את אלה שנגד
זאב אלקין:  זו השורה התחתונה
אופיר כץ: אנחנו עוברים לנושא השני לפי סדר-היום
אחמד טיבי: רוויזיה
אופיר כץ: רוויזיה
נועה בירן-דדון: אנחנו נודיע על השעה בהמשך
יצחק פינדרוס: ב-10:14 הרוויזיה?
אופיר כץ: לא, נסיים גם עם הסעיף הזה, נעשה אותם כבר ביחד
אופיר כץ:       לפני שנעבור לסעיף הבא, אני רוצה להגיד שכולנו הזדעזענו ונחרדנו, ואני חושב שזה פגע בבטן של כל אזרח ישראלי, לראות את החגיגות המתועבות, קבלת פנים שעושים לרוצח כרים יונס
אופיר כץ:  אני באמת לא מצליח להבין איך יש שמחה וקבלת פנים כזאת וריקודים לרוצח, למישהו שרצח חייל, את אברהם ברומברג, רק בגלל שהוא ישראלי, רק בגלל שהוא יהודי, בגלל שהוא לבש מדים
משה סנה: ואיך חברי כנסת או חבר כנסת אחד השתתף - - -
הר מלך: רצח באכזריות
אופיר כץ: רצחו אותו באכזריות, וזרקו אותו בצד הדרך
אופיר כץ:  כמה רוע
אופיר כץ:      ולרוע הזו, במקום לגנות את זה, לא רק שלא מוקיעים אותם מהחברה, גם מקבלים אותם בריקודים וממתקים
אופיר כץ:  זה רק מוכיח לנו עם מי יש לנו עסק, לא רק מחוץ לתחום אלא כאן בתוכנו
אופיר כץ:  וזהו, אנחנו צריכים להגיב
אופיר כץ:  ואני שמח שגם בממשלה הגיבו עם אותם גורמים מהרשות הפלסטינית, ששללו להם את ההיתרים כאן
אופיר כץ:  וגם פה בכנסת אנחנו צריכים לעשות צדק, כי כמובן, כמו שאנחנו ראינו, גם אותן משפחות שכולות שפנו אליי, ואני מתאר לעצמי שהן פנו גם לחברים נוספים פה, לראות את זה זה באמת, אחרי כל מה שהם עברו ועוברים, עשרות שנים עם הכאב, עם האובדן, עם הרצח, המשפחות צריכות לראות את החגיגות סביב אותו מחבל מתועב
אופיר כץ:  אז גם אנחנו צריכים להגיב, אנחנו צריכים לעשות משהו בנידון
הר מלך: אופיר, הם יכולים לפגוש אותם
הר מלך:  תחשבו, הם יכולים ללכת לקניון
הר מלך:  כרים יונס גר סמוך למשפחה של החייל שנרצח
הר מלך:  הם יכולים לפגוש אותו
אופיר כץ:  זו עוד מכה ועוד מכה, וזה פשוט לא נגמר
אופיר כץ:  ואותם מחבלים שבעצם מקבלים כספים גם מהרשות הפלסטינית, אז אני חושב, כמו רבים מאזרחי מדינת ישראל, שאין להם מקום להיות אזרחי מדינת ישראל
אופיר כץ:  אנשים שתומכים בטרור, שעושים טרור, לא צריכים לחיות איתנו כאן
אופיר כץ:  הם מקבלים כסף מעזה, שילכו לעזה
אופיר כץ:  שלא יחיו פה במדינת ישראל, אנחנו לא רוצים אותם פה והם לא יהיו פה
יצחק פינדרוס: עזה זה חלק מארץ ישראל
אופיר כץ: והצעת החוק אומרת שמי שעשה מעשה טרור על הרקע הזה, וקיבל כספים מהרשות, אנחנו נוכל באמצעות שר הפנים לגרש אותו מפה, הוא לא יוכל לחיות בשטח מדינת ישראל
אופיר כץ:  ואני חושב שזו אמירה חשובה, גם לנו כחברה, שלאנשים כאלה אין מקום בחברה הישראלית; וגם לאותן משפחות שכולות, שאני אזכיר אותן שוב ושוב, על הסבל שלהן, מה שהן רואות עכשיו, מה שהן צריכות לחוות שוב ושוב, שהכול צף מחדש, ולהראות להן שאנחנו פה בשביל לעשות את הצדק
אופיר כץ:      מאחר שאין חקיקה בכנסת, הייתי צריך לקבל הסכמה גם מחלק מסיעות האופוזיציה
אופיר כץ:  עשינו את זה ביחד, אני וחבר הכנסת שמחה רוטמן, שפנה אליי עם הנושא הזה והעלינו את הנושא הזה
אופיר כץ:  אני חושב שלהרבה ח"כים יש פה את ההצעה הזו על סדר-היום
אופיר כץ:  תודה, שמחה, על היוזמה, והרצון והדחיפה
אופיר כץ:  אני רוצה להודות גם לזאב אלקין מהמחנה הממלכתי
אופיר כץ:  כשפניתי אליו עם העניין הזה, לבקש את הסכמתו, אז הוא לא היסס ונתן את אישורו
זאב אלקין: לנו יש חוק כזה
זאב אלקין:  זה חוק של שרן כבר כנסת שנייה
אופיר כץ: אני רוצה להודות גם לחבר הכנסת עודד פורר מישראל ביתנו, שאותו דבר, אותה מתכונת של שיחה, ברגע שפניתי אליהם הם אמרו: כן, גם להם יש חוק כזה, ונתנו את הסכמתם
אופיר כץ:  שתי סיעות נוספות שפניתי אליהן עדיין לא חזרו עם תשובה, אני מקווה שבמהלך היום הן תחזורנה אלינו עם תשובה חיובית, כי זה באמת דבר הכי נחוץ והכי מתבקש
אופיר כץ:  ובנוסף, אני רוצה להודות גם ליושב-ראש הכנסת אמיר אוחנה – היה צריך גם אותו – ולהודות לו על ההירתמות שלו למהלך
אופיר כץ:  גם הוא כמובן סייע בכל מה שצריך, ויסייע במהלך תהליך חקיקה
אופיר כץ:      מה שאנחנו עושים עכשיו זה נותנים פטור
אופיר כץ:  אז היום אנחנו מתחילים צעד מתבקש, שלא יכולנו לעשות את זה לפני כן
אופיר כץ:  ואנחנו נעשה את זה בהקדם האפשרי בכנסת הזאת
אופיר כץ:  גם הוא וגם בן דודו שאמור להשתחרר בשבוע הבא לא צריכים להיות בשטח מדינת ישראל, וכך אנחנו נעשה
אופיר כץ:  נתחיל עם המציעים שיש להם חוקים
אופיר כץ:  בבקשה, חבר הכנסת רוטמן
שמחה רוטמן: תודה רבה, אדוני היושב-ראש
שמחה רוטמן:  בנושא הזה באמת צריך להגיד תודה לך כמובן, שפניתי אליך
שמחה רוטמן:  אני התרשמתי מאוד, פניתי בשם סיעת הציונות הדתית, הנושא עלה אצלנו גם בישיבת סיעה
שמחה רוטמן:  זו הצעת חוק גם מהכנסת הקודמת, שגם הייתה משותפת לסיעת הציונות הדתית
שמחה רוטמן:  מי שהובילה את זה אז הייתה אורית סטרוק, יושבת-ראש הסיעה שלנו אז
אופיר כץ: יחד עם דיכטר
שמחה רוטמן: יחד עם דיכטר מהליכוד
שמחה רוטמן:  והנושא הזה באמת הובל גם בכנסת הקודמת
שמחה רוטמן:  אז כשפניתי אליך ראיתי, ואני רוצה להודות, על התגייסות מלאה, ישר לפנות, לנסות להגיע להסכמות בנושא הזה עם סיעות האופוזיציה שאפשר להגיע איתן להסכמות על זה
שמחה רוטמן:  ומדובר בהצעת חוק שהיא דחופה וחשובה מאין כמותה
שמחה רוטמן:  אני חושב שאם יש הצעה שלשמה נועד הפטור מחובת הנחה להצעת חוק דחופה וחשובה זו ההצעה וזה הכיוון, גם בגלל שראינו כולנו את אותם ריקודים ומסיבות לשחרורו של אותו רוצח נתעב, מחבל
שמחה רוטמן:  והמחשבה וההתייחסות, וגם מה שהולך להיות בעוד כשבוע כאשר ישתחרר שותפו למעשה, הדברים האלו חייבים לקבל מענה מהיר בחקיקה
שמחה רוטמן:      יש פה דבר ראשון אמירה מוסרית לפני כל דבר
שמחה רוטמן:  אנחנו התרגלנו במשך הרבה מאוד שנים, קצת אולי כמו צפרדע מתבשלת, לאט-לאט בתהליך הדרגתי, שזה לגיטימי שיושבת לידינו רשות, היא מקבלת כספים ממדינת ישראל, תשלומי מיסים וכדומה, מנהלים איתם שיח שוטף על נושאים כאלו ואחרים, נושאים אזרחיים, נושאים ביטחוניים, ובמקביל בספר החוקים של אותה רשות, הרשות הפלסטינית, מופיע תעריפון: רצחת היהודי – תקבל X; רצחת יותר יהודים – תקבל Y
שמחה רוטמן:  אם אתה אזרח ישראלי - - -
קריאה: תקבל יותר
שמחה רוטמן: אגב, ולכן החוק הזה הוא כל כך משמעותי
שמחה רוטמן:  אם אתה אזרח ישראלי שביצע מעשה טרור אתה תקבל יותר
שמחה רוטמן:  יש להם אינטרס
זאב אלקין: זה בגלל יוקר המחיה בארץ
שמחה רוטמן: ברור
שמחה רוטמן:  אבל זה עוד הממשלה הקודמת
אחמד טיבי: אגב, זה שקר וזה ספין
אחמד טיבי:  אם תציג את זה כאן בוועדה אני אודה לך
אחמד טיבי:  תציג את המסמך הזה כאן בוועדה
אחמד טיבי:  זה שקר
אחמד טיבי:  אין כזה דבר
אחמד טיבי:  אין מחירון, אין כלום
אחמד טיבי:  תציג, שמחה
שמחה רוטמן: אם אין דבר כזה, אז החוק לא צריך להפריע לך
זאב אלקין: חבר הכנסת טיבי, גובה התמיכה תלוי בכמות השנים שקיבלת בכלא
אחמד טיבי: זה משהו אחר
זאב אלקין: וכמות השנים שקיבלת בכלא תלוי כמה רצחת
אחמד טיבי: אז זה הסבר שלך
אחמד טיבי:  זה לא מה שהוא אמר
שמחה רוטמן: התעריפון משלם יותר לאזרח ישראלי
אופיר כץ: ומה שאלקין אמר זה מקובל?
זאב אלקין: מה שאני אמרתי זה עובדות, הוא לא יכול לחלוק על זה, אופיר
אופיר כץ: לא, השאלה אם זה מקובל, לתת כסף לרוצחים
אופיר כץ:  מה זה משנה עכשיו מה הקריטריונים?
שמחה רוטמן: לפי כמה אנשים הם הרגו, ולכן כמה יש אנשים יש עליהם בעונש
שמחה רוטמן:  זה מאוד פשוט
אחמד טיבי: זה לא מה שאמרת בהתחלה
חנוך דב מלביצקי: צריך שיהיה עונש שהם לא יצאו
חנוך דב מלביצקי:  זה בלי קשר
חנוך דב מלביצקי:  אבל עד אז - - -
שמחה רוטמן: ולכן המציאות הזאת, שהיא פוגעת בצורה אנושה במוסר, ביכולת שלנו לחיות כאן כמדינה מוסרית, כשאנחנו מעבירים את הכספים האלו, שבסופו של דבר אנחנו משלמים גם לרוצחים שלנו
שמחה רוטמן:  ועוד, כמו שאמרתי, התעריף גבוה יותר כאשר מדובר באזרח ישראלי
שמחה רוטמן:  זאת אומרת, הרשות הפלסטינית מנסה לגייס מחבלים מקרב אזרחי מדינת ישראל, כי לאזרחי מדינת ישראל יותר קל לעבור מחסומים, יותר קל להיכנס לקניונים עם תעודת זהות, יותר קל לעשות פיגועים
שמחה רוטמן:  ולכן הם משקיעים יותר כסף ומשלמים יותר כסף כשמדובר באזרח ישראלי
שמחה רוטמן:  המינימום – באמת המינימום, ואמרו פה: שלא ישתחררו לעולם, אפשר לדבר על עוד כל מיני פתרונות – אבל המינימום שאנחנו כמדינה מוסרית ותאבת חיים צריכים לעשות זה להגיד: מי שמקבל משכורת מהרשות הפלסטינית על זה שהוא הרג בנו מוזמן לחיות בעזה, מוזמן לחיות ברמאללה אחרי שהוא משתחרר מהכלא
שמחה רוטמן:  הוא לא יכול להיות אזרח ישראלי ותושב ישראלי, שמקבל כסף מהישות תומכת הטרור על חשבון זה שהוא הרג ורצח בנו, בחיילים שלנו, באזרחים שלנו, בילדים שלנו או במשפחות שלנו
שמחה רוטמן:      ולכן אני מאוד מודה לך, אדוני יושב-ראש הקואליציה, על שהעלית את זה, ועשית הכול כדי שזה יגיע כמה שיותר מהר לשולחן הכנסת; למפלגות האופוזיציה שהתגייסו לדבר הזה – שהתגייסו בלשון עבר, ולאלו שיתגייסו, בעזרת השם, עוד במהלך היום הזה
שמחה רוטמן:  ושנוכל להעלות את זה, וזה בהסכמה רחבה ככל הניתן בבית
שמחה רוטמן:  אם יש חוק שלשמו נועד פטור מחובת הנחה זה החוק, ותודה רבה
אופיר כץ: תודה רבה לחבר הכנסת רוטמן
הר מלך: גם להודות לפורום "בוחרים בחיים", שהם העלו את החוקים האלה
שמחה רוטמן: בוודאי
אופיר כץ: שרן לא פה
אופיר כץ:  לימור סון הר מלך רוצה להתייחס?
זאב אלקין: אופיר, אני אייצג את שרן
זאב אלקין:  היא ביקשה ממני לייצג אותה
זאב אלקין:  גם לי יש חוק דומה
אופיר כץ: בבקשה
זאב אלקין:  קודם כול אני רוצה להודות לך על היוזמה הברוכה הזאת, לא לחכות להשלמה של חובת ההנחה על שולחן הכנסת, ובמקרה הזה לקדם את החוקים עכשיו
זאב אלקין:  יש לזה גם נסיבות שמצדיקות את הדחיפות, בנוסף לנימוקים לגופו של החוק שהביא כאן חבר כנסת רוטמן, וכמובן גם אני הערתי שיש בחוק הזה בהחלט נחיצות וצורך
זאב אלקין:  הוא גם דחוף, כי יש כרגע כמה אירועים שהם למעשה מזמנים את היכולת להפעיל אותו
זאב אלקין:  ולכן אני מקווה שלאחר מתן פטור מחובת הנחה הכנסת באמת תשלים את הליך החקיקה מהר
זאב אלקין:  מבחינתנו כאמור הצעת החוק הזאת הוגשה על ידי חברת הכנסת שרן השכל עוד בכנסת הקודמת וגם בכנסת הזאת, היא גם הגישה בקשה רשמית לוועדת הכנסת עם בקשה לפטור מחובת הנחה, לאור האירועים של השחרור, וגם החשיבות של החוק
זאב אלקין:  עוד נדבר על החשיבות של החוק לגופו של החוק בתהליך החקיקה, אבל כאן כרגע אנחנו מתייחסים לדחיפות, ואני חושב שהדחיפות ברורה מעל כל ספק     ולכן באמת לא היססנו בתמיכה שלנו מול היוזמה הזאת לפטור מחובת הנחה
זאב אלקין:  ואנחנו מאוד נשמח אם גם המשך קידום החקיקה – הוא בידיך, אתה יושב-ראש הקואליציה – הוא יהיה הכי מהיר שאפשר, כדי שהחוק ייתן מענה לסיטואציה הזאת
זאב אלקין:  אני שמעתי קולות שאמרו: אבל אולי אנשים לא רוצים, סך הכול משלמים להם את הכסף הזה באופן אוטומטי
זאב אלקין:  החוק נותן גם לזה פתרון
זאב אלקין:  מי שרוצה לא לקחת את הכסף או להחזיר אותו, האזרחות שלו יכולה לחזור
זאב אלקין:       ולכן מבחינה זאת בהחלט אני חושב שהוא חוק מאוזן, נכון, ראוי
זאב אלקין:  אנחנו תומכים בו
זאב אלקין:  ונשמח מאוד לאישור של פטור מחובת הנחה היום
זאב אלקין:  אני גם מבקש, היות שאני, כמו חבר הכנסת פורר, שנינו הפכנו לחברי כנסת ויכולנו להגיש חוקים רק החל משבוע שעבר, קודם לא יכולנו להצטרף ליוזמה הזאת, למרות שהבטחתי לפורום של ההורים השכולים, שבשנייה שאני אחזור להיות חבר כנסת אני אגיש את הצעת החוק
זאב אלקין:  אז אני מבקש להוסיף לרשימת הפטורים, כמו במקרה של חבר הכנסת פורר, גם את הצעת חוק שלי, שאמורה לקבל פ' היום, לפי מה שאמרו לי מהלשכה המשפטית
אופיר כץ: בקשתך התקבלה
זאב אלקין: תודה
אופיר כץ: לימור סון הר מלך, בבקשה, גברתי
הר מלך: אני רק רוצה לומר, אין לי כל כך מה להוסיף, שזה חוק שהוא מחויב המציאות
הר מלך:  זה אבסורד שהמציאות הזאת בכלל יכולה להתקיים ולהתרחש פה
הר מלך:  זה חוק שהוא עשיית צדק
הר מלך:  מעבר לעשיית הצדק עם המשפחות, מעבר לדרישה הכי מוסרית והכי בסיסית, שהמשפחות שנפגעו לא יצטרכו להיפגע בפעם נוספת, אני חושבת שיש פה עשיית צדק לאומי עם כל עם ישראל
הר מלך:  אני כל כך שמחה שהדרישה הזאת, למרות שאנחנו יודעים שמי שעומד מאחורי זה פורום "בוחרים בחיים", שהביאו את הדברים של אותם הורים שכולים שמבקשים לתקן את העוול הזה
הר מלך:       אני אגיד רק משהו קטן שמפריע לי
הר מלך:  אני מבינה שאי-אפשר אחרת, אבל שיש פה איזושהי התניה לשלילת אזרחות, שרק מי שקיבל כספים, מי שהוכר ותוגמל על מעשה הטרור – שלא רק הוא, אני חושבת שמצד האמת כל מחבל שרצח, לא משנה, יהודי על רקע זה שהוא יהודי, צריך לשלול את האזרחות שלו
הר מלך:  אני חושבת שהעונש הראוי לאדם כזה הוא מוות
הר מלך:  דינו מוות
הר מלך:  אבל בימים יותר מתוקנים כנראה זה יקרה, אנחנו עוד רק בשלבים ובדרך לשם
הר מלך:  אבל אני מאוד שמחה ומברכת על זה שאנחנו פה
הר מלך:  אני רק אומרת: לא צריכה להיות פה התניה
אופיר כץ: אבל את גם הגשת את אותו החוק, לא? עם ההתניה
הר מלך: לא דיברנו על שלילת אזרחות אלא דיברנו על זה שלא יכול להיווצר מפגש בין מי שרצח לבין המשפחות
הר מלך:  זה מבוסס על החוק של פוגעים מיניים, שבעצם אומר: אנחנו יוצרים הרחקה בין המשפחות, כדי לפחות להקל במעט על הסבל של המשפחות, שהן לא יצטרכו לפגוש את מי שרצח את הבן שלהן או את הילד שלהן או את הילדה שלהן בקניון, כי זו אפשרות ריאלית לגמרי
אופיר כץ:  חבר הכנסת טיבי
שרון ניר: רגע, גם אני רוצה
אופיר כץ: רגע, הם המציעים, במקום עודד פורר
אופיר כץ:  כן, בבקשה
אופיר כץ:  ואחרי זה חבר הכנסת טיבי, ואחרי זה נעשה סבב כל חברי הכנסת הלא-מגישים
אופיר כץ:  בבקשה
שרון ניר: אני אגיד כמה דברים
שרון ניר:  קודם כול, אשר למפלגת ישראל ביתנו, נלחמה, נלחמת, תילחם בחורמה בטרור ובטרוריסטים
שרון ניר:  ככל שמדובר במחבלים, מרצחים, יש להעניש אותם בחומרה בכל הכלים שיש לרשותנו
שרון ניר:  לא ייתכן שבבית ספרנו – הרצחת וגם ירשת? אני מקבלת את מה שאמר פה באמירה ערכית חשובה מאוד, שיש לתת לה קדימות
שרון ניר:  ולכן אנחנו כמובן, עודד פורר וחברים
שרון ניר:  אני רק מבקשת לראות, חבר הכנסת אופיר, שזה מופיע על סדר-היום, ההצעה של עודד פורר
אופיר כץ: עודד רשום
אופיר כץ:  חבר הכנסת טיבי, בבקשה
אחמד טיבי: תודה רבה
אחמד טיבי:  אקדים ואומר, שכמובן אנחנו מתנגדים להצעת החוק ומתנגדים לבקשה לפטור
אחמד טיבי:  נושא האזרחות ושלילת אזרחות, שמובא תדיר לכנסת ולכאן, הוא בקשה סלקטיבית על רקע לאומי, כלומר מבקשים שלילת אזרחות רק מערבים
אחמד טיבי:  יכול להיות ששכחתם, מציעי החוק, אני רוצה לעזור לכם - - -
זאב אלקין: למה, חבר הכנסת טיבי? אם יהודי, חס וחלילה, יבצע פעולת טרור ויקבל משכורת מהרשות הפלסטינית, לפי זה גם האזרחות שלו תישלל
אחמד טיבי: דקה
אחמד טיבי:  אתה חכם
אחמד טיבי:  אבל יש רוצחים יהודים שמקבלים בעקיפין כסף מממשלת ישראל דרך ארגונים משפטיים
אחמד טיבי:  אחד, יכול להיות שטעיתם
אחמד טיבי:  אז לחילופי חילופין בטח אתם רוצים לומר, שרצח הוא יותר חמור מקבלת תשלום
אחמד טיבי:  רצח הוא יותר חמור מקבלת תשלום
אחמד טיבי:  ולכן אני אציע לכם, למרות שאני מתנגד לחוק, שתוסיפו למשל לשלול את האזרחות מרוצח ראש ממשלה
אחמד טיבי:  למשל
אחמד טיבי:  מה דעתכם? מישהו בכנסת, מאז שראש הממשלה רבין נרצח, העלה בדעתו, העלה הצעה, לשלול אזרחות של הרוצח היהודי? אף אחד מכם לא העלה
אחמד טיבי:  למה? כי הוא יהודי, והאזרחות היא אזרחות תמידית, גם אם אתה רוצח סדרתי
אחמד טיבי:  גם אם אתה אונס אישה, מבתר את גופתה, יורה בה אחרי שאתה מבתר את גופתה, אף אחד לא יעלה על דעתו שיבקש לשלול את אזרחותך, כי אתה יהודי
אחמד טיבי:  מותר שאתה תעשה את הפשע הנורא ביותר כשאתה יהודי, ואז אף אחד לא נוגע באזרחות שלך
אחמד טיבי:       כאשר מדובר באזרח ערבי, תמיד יש הצעות כאלה פופוליסטיות
אחמד טיבי:  הן מסוכנות, אבל הן פופוליסטיות
אחמד טיבי:  למשל אפשר להוסיף גם רוצח שבעה אנשים שביצע טבח בראשון לציון לפני מספר שנים
אחמד טיבי:  עמי פופר למשל
אחמד טיבי:  מישהו העלה בדעתו כאן – טבח, שבעה אנשים, פועלים פלסטיניים – העליתם בדעתכם לשלול את אזרחותו? לא לשלול, לדון בשלילת אזרחות? אף אחד מכם
אחמד טיבי:  ולכן נושא האזרחות משמש תמיד כאיום מתמיד על האזרח הערבי
אחמד טיבי:  והנושא הזה של תשלום הוא עלה תאנה של בקשות פופוליסטיות
זאב אלקין: הוא לא עלה תאנה, חבר הכנסת טיבי, הוא מייצר זיקה לרשות אחרת
אחמד טיבי: אגב, כדי להיות הגון, הוא לא עלה רק בממשלה הזאת, שלילת אזרחות עלתה גם בממשלות קודמות